నిరుత్సాహకులకు మరో అవకాశం..
-  15 నుంచి ఫ్లిప్‌కార్ట్‌లో మళ్లీ లెనోవా కె3నోట్‌ అమ్మకాలు
    ముంబయి: లెనోవా కె3 నోట్‌ మరోమారు ఫ్లిప్‌కార్ట్‌ వేదికపై సందడి చేయనుంది. గత బుధవారం తొలిసారిగా ఆన్‌లైన్‌ అమ్మకాల కోసం ఫ్లిప్‌కార్ట్‌ వేదికపైకి వచ్చిన లెనోవా కె3 నోట్‌ ఫోన్లు కేవలం 5.2 సెంకడ్లలోనే రికార్డు స్థాయిలో దాదాపు 47,440 యూనిట్లు మేర అమ్ముడైన సంగతి తెలిసిందే. ఈ ఫోన్‌కోసం ఎంతో ఆశగా ఎదిరిచూసిన చాలా మందికి ఫ్లిప్‌కార్ట్‌ ఆఫర్‌ నిరాశనే మిగిల్చింది. బుధవారం ఆఫర్‌లో ఫోన్‌ను అందుకోలేక పోయిన వారిక కోసం లెనోవా మరోమారు ఫ్లిప్‌కార్ట్‌లో కె3 నోట్‌ ఫోన్లను అమ్మకాలకు జరపాలని నిర్ణయించింది. బుధవారం (12వ తేదీ) నుంచి ఈ కొత్తఫోన్లు ఫ్లిప్‌కార్ట్‌లో మరోమారు అందుబాటులో ఉంటాయని సంస్థ తెలిపింది. ఆ రోజు మధ్యాహ్నం 12 నుంచి నలుపు రంగు ఫోన్లు, 3 గంటల నుంచి తెలుపు రంగు ఫోన్లు ఆన్‌లైన్‌ అమ్మకాలకు సిద్ధంగా ఉంచనున్నట్లుగా లెనోవా వెల్లడించింది. ఈ ఫోన్‌ ధరను కంపెనీ వర్గాలు రూ.9999గా నిర్ణయించాయి. 5.5 అంగుళాల ఫుల్‌ హెచ్‌డీ తెర, వెనక 13 ఎంపీ, ముందు 5 ఎంపీల కెమెరాలతో పాటు యాండ్రాయిడ్‌ ఆపరేటింగ్‌ సిస్టమ్‌తో ఇది అందుబాటులోకి రానుంది. 3000 ఎంఏహెచ్‌ బ్యాటరీతో పాటు కేవలం 150 గ్రాముల బరువు మాత్రమే ఉండడం, 32 జీబీ వరకు అంతరర్గత మెమోరీని పెంచుకొనే వీలుండడం దీని ఆకర్షణీయమైన మరిన్ని ప్రత్యేకతలు.
మీ స్నేహితులకు రికమెండ్ చెయ్యండి